Lav et referat af nedenstående tekst:

Tekst:
Beredskabet måtte natten til fredag rykke ud til en brand på Kornblomstvej i Aalborg. Her havde en ukrudtsbrænder, der var blevet brugt tidligere på aftenen, fået sat ild til nogle brændeknuder, der var stablet op ad et udhus. Fra brændeknuderne havde ilden fået fat i udhænget på den bygning, der viste sig at huse både keramikværksted og garage, og ilden spredte sig til halvdelen af taget. - Vi satte ind med vand udefra og sendte røgdykkere ind i udhuset og op under tagkonstruktionen, og så lykkedes det os faktisk ret hurtigt at få ilden under kontrol, fortæller indsatsleder ved beredskabet i Aalborg, René Kærup. Bygningen led ikke videre skade, men nogle nye tagplader bliver nok nødvendige, vurderer indsatslederen. De tagplader, der brød i brand, udsendte så meget røg, at det kunne lugtes helt ind på politistationen på Jyllandsgade. Det fortalte vagtchef Bent Højgaard.

Referat:
Taget på et keramikværksted i et udhus antændte natten til fredag på Kornblomstvej i Aalborg.